סייקלופס

| --- | --- |

סייקלופס, כפי שהופיע על עטיפת החוברת X-Men Vol.2 #206 מפברואר 2008, אמנות מאת סימון ביאנצ'י.
 סוג:  גיבור-על
 הוצאה לאור:  מארוול קומיקס
 הופעה ראשונה:  X-Men #1 (ספטמבר 1963)
 יוצרים:  סטן לי ג'ק קירבי
 גילום הדמות:  ג'יימס מרסדן, "אקס-מן", "אקס-מן 2", "אקס-מן 3: המפלט האחרון", "אקס-מן: העתיד שהיה"
 מידע
 שם אמיתי:  סקוט סאמרס
 כינויים:  הפניקס האפל, פניקס,  סקוטי, סייק, סלים, עין אחת, אריק האדום, סלים דייספרינג, מוטייט 007, אפוקליפס
 סטטוס:  פעיל
 מקום לידה:  אנקורג' 
 גזע:  מוטאנט
 מקצוע:  טייס, קריין, תלמיד, מנהל בית ספר, גיבור-על
 כוחות:  יריית מטחי אנרגיה חזקים מעיניו, מדידת מרחקים על ידי טריאנגולציה, חסינות למתקפותיו של האבוק
 חבר בקבוצה:  אקס-מן, קפטני קרקואה
 חבר לשעבר בקבוצה:  אומת אקס חמשת הפניקסים אקס פורס (מייסד) קורסאיירס (מנהיג יחידה) התריסר אקס פקטור/אקס-טרמינייטורס (מייסד) אקס-קורפוריישן
 אזרחות:  ארצות הברית 
 דמויות קשורות
 משפחה:  פיליפ ודבורה סאמרס (סבים, מתים) כריסטופר וקתרין אן סאמרס (הורים, מתים) אלכס וגבריאל סאמרס (אחים) מדלין פריור (אשה ראשונה, מתה) ג'ין גריי (אשה שנייה, מתה) רייצ'ל סאמרס (בת מיקום מקביל) נייתן כריסטופר סאמרס (בן, מת) נייתן סאמרס (שיבוט הבן) נתניאל גריי (בן ממציאות חלופית) גיילין וג'וזף ביילי (אחיינים, מתים) הופ סאמרס (נכדה מאומצת)
 אויבים:  מיסטר סיניסטר, וולקן 
 
סייקלופס או קיקלופ (באנגלית: Cyclops) הוא דמות בדיונית של גיבור-על מוטאנט, המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת The X-Men #1 מספטמבר 1963, ונוצרה על ידי הכותב סטן לי והמאייר ג'ק קירבי.
סייקלופס הוא האלטר אגו של סקוט סאמרס, מוטאנט המסוגל לירות מטחי אנרגיה מעיניו. בחליפת הקרב שלו, סייקלופס לובש משקפי מגן בעלי עדשת אודם-קוורץ, חזות בעלת עין אחת שהקנתה לו את הכינוי קיקלופ, על שם היצור האגדתי קיקלופ. סייקלופס הוא הראשון שנאסף בידי צ'ארלס אקסבייר לחבורת האקס-מן, והיה לאחד מחמשת החברים המייסדים של הקבוצה המקורית, יחד עם ג'ין גריי, חיה, אייסמן ואנג'ל. אקסבייר מחשיב אותו לאחד מתלמידיו המצטיינים ביותר, וביניהם מתוארת מערכת יחסים של אב ובן. נאמנותו הרבה של סייקלופס לאקסבייר עלתה לו ביוקר במערכות יחסים עם חבריו לקבוצה, אולם במשך השנים, סייקלופס הגיח מצילו של אקסבייר והפך למנהיג הבלתי מעורער של האקס-מן. דמותו מתוארת כארכיטיפ גיבור התרבות האמריקנית, בניגוד לאנטי-גיבורים קשוחים ואנטי ממסדיים בארצות הברית שלאחר מלחמת וייטנאם, כדוגמת וולברין. סייקלופס חסר אנוכיות, בעל משמעת עצמית גבוהה ומוסריות אתית, תכונות אופי שהופכות אותו למנהיג, טקטיקן ואסטרטג מצליח.
סייקלופס הוא בנו של קורסאייר (כריסטופר סאמרס) מקבוצת סטארג'אמרס ואחיהם הבכור של האבוק (אלכס סאמרס) ווולקן (גבריאל סאמרס). כמו כן, הוא אביו של קייבל (נתניאל סאמרס) ואלמנן של מדלין פריור ושל ג'ין גריי, אשר הקריבה את עצמה למען חבריה בסוף הרצת החוברות אקס-מן החדשים של הכותב גרנט מוריסון. סייקלופס הוא אביהם הביולוגי של איש אקס (נייט גריי) ושל סטרייף, וגם אביה ממציאות חלופית של רייצ'ל סאמרס. בן זוגה של אמה פרוסט, שותפתו לאקס-מן וחברת Generation X ומועדון הלפייר לשעבר. עם הרצת המיתוג מחדש "מארוול עכשיו!" של שנת 2012 הוצגה דמותו הצעירה של סייקלופס כחלק מחברי האקס-מן המקוריים שנשלחו לזמן ההווה מזמן העבר.
דמותו של סייקלופס מדורגת במקום ה-39 ברשימת מאה גיבורי העל הגדולים, לפי אתר IGN. דמותו הופיעה בסדרות האנימציה השונות של חברת מארוול, ביניהן "ספיידרמן וחבריו המדהימים", "אקס-מן: סדרת האנימציה", "אקס-מן: אבולוציה", "וולברין והאקס-מן" ו"אקס-מן 97". את דמותו בסרטי הלייב אקשן "אקס-מן", "אקס-מן 2", "אקס-מן 3: המפלט האחרון" ו"אקס-מן: העתיד שהיה" מגלם השחקן ג'יימס מרסדן, בעוד את דמותו הצעירה בסרטים "אקס-מן: אפוקליפסה" ו"אקס-מן: הפניקס האפלה" מגלם השחקן טיי שרידן.